b'\n_START_ARTICLE_\nMa\xc5\xbeasis Duimunas\n_START_PARAGRAPH_\nMa\xc5\xbeasis Duimunas (far. L\xc3\xadtla D\xc3\xadmun)\xc2\xa0\xe2\x80\x93 negyvenama sala tarp Suvurojaus ir Did\xc5\xbeiojo Duimuno, priklausanti Farer\xc5\xb3 saloms. Pagal plot\xc4\x85, tai ma\xc5\xbeiausia i\xc5\xa1 18-os Farer\xc5\xb3 sal\xc5\xb3. Salos plotas yra ma\xc5\xbeesnis nei 100 ha. Matoma nuo Hvalbos ir Sandviko kaim\xc5\xb3._NEWLINE_Pietin\xc4\x97je salos dalyje yra sta\xc4\x8dios uolos, likusioje dalyje st\xc5\xabkso Sl\xc3\xa6ttirnir kalnas, kurio vir\xc5\xa1\xc5\xabn\xc4\x97 siekia 414 metr\xc5\xb3. Saloje ganosi avys, apsistoja j\xc5\xabriniai pauk\xc5\xa1\xc4\x8diai. \xc4\xae sal\xc4\x85 galima patekti tik kopiant virve.'